Ubytovanie hodnotím celkovo výborne, boli sme veľmi spokojní. Za najväčšie plus pokladám balkóny z 3 izieb, klímu a poriadne vybavenie kuchyne, pretože sa tam dalo bez problémov navariť plnohodnotné jedlo. Ďalej oceňujem uteráky a osušky, žehličku, potreby pre šitie, fén, kávovar a k nemu aj kapsule. Ako raňajky sme mali pripravené sucháre, mlieko, croissanty, maslo, džem. Ako malé negatívum by som spomenul chýbajúcu klímu v jednej zo spální, čo sa ale dalo zvládnuť vďaka ventilátoru. Čo sa týka lokality - ubytovanie je v tichej časti ale je dosť ďaleko od centra a cesta k najbližšiemu metru trvala na pešo cca 15 minút. K dispozícii sme mali 2 kľúče od bytu a vchodu. Ďakujeme veľmi pekne za milé privítanie a prebývanie u vás. Určite odporúčam!